《与大舟并行遇风感兴》
元代·黄玠

大帆引縆去如飞，小帆翳翳行苦迟，谁其敢争风使之。

少时风休帆力软，原头树高桅子短，前舟却输后舟远。

吁嗟世事非一端，咫尺行路易复难，人生得意莫尽欢。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。